Andižano vilajetas

Andižano vilajetas (), kitaip Andižano sritis − Uzbekijos vilajetas, esantis šalies rytuose.

Vilajeto centras − Andižanas (410 000 gyv. 2007 m.). Vilajeto plotas − 4 200 km², gyventojų skaičius − 1,8995 mln. (2005 m. sausio 1 d.). Andižano vilajetas yra mažiausias savo plotu, bet pirmasis gyventojų tankiu visoje Uzbekijoje. Andižano vilajete gyvena beveik 10 % Uzbekijos gyventojų, nors plotas sudaro mažiau kaip 1 % šalies ploto. Gyventojų dauguma − uzbekai, gyvena daug rusų ir kirgizų.

Andižano sritis Uzbekijos TSR buvo įkurta 1941 m. kovo 6 d. Vėliau Andižano sritis imta vadinti vilajetu.

 Geografija 
Vakarinė vilajeto dalis − pakelta lyguma, rytinė − Alajaus ir Ferganos kalnagūbrių prieškalnės, užstojančios nuo šaltų vėjų. Todėl žiemos orai būna pastovesni, nei likusioje Vidurinėje Azijoje.
Vilajeto klimatas yra žemyninis. Žiema šilta, vasara karšta (oro temperatūra iki +40 °C ir daugiau).

Vilajeto pagrindinė upė Karadarja kerta vilajeto teritoriją iš rytų į vakarus. Jos vanduo naudojamas laukų drėkinimui.

 Ribos 
Su Andižano vilajetu ribojasi:
 šiaurėje, rytuose ir pietuose − Kirgizija,
 pietvakariuose − Ferganos vilajetas,
 šiaurės vakaruose − Namangano vilajetas.

 Administracinis suskirstymas 
Vilajeto centras − Andižano miestas. Vilajete yra viso 11 miestų (Andižanas, Asaka, Achunbabajevas, Chanabadas, Chodžaabadas, Karasu, Kurgantepa, Marhamatas, Pachtaabadas, Paitugas, Šahrichanas), 5 miesto tipo gyvenvietės (Andižanas, Bozas, Kuiganjaras, Palvantašas, Pietų Alamyšikas) ir 95 kaimai.

Andižano vilajetas suskirstytas į 14 kaimiškųjų rajonų tumanų (numeris lentelėje rodo rajono numerį žemėlapyje):

! Rajonas
! Nr.
! Centras
! Centropavadinimasuzbekiškai
|-----
| Altynkulio (Oltinko’l)
| 11
| Altynkulis
| Oltinko’l
|-----
| Andižano (Andijon)
| 1
| Kuiganjaras
| Kuyganyor
|-----
| Asakos (Asaka)
| 2
| Asaka
| Asaka
|-----
| Balykčio (Baliqchi)
| 3
| Balykčis
| Baliqchi
|-----
| Bozo (Boʻz)
| 4
| Bozas
| Boʻz
|-----
| Bulakbašio (Buloqboshi)
| 5
| Bulakbašis
| Buloqboshi
|-----
| Chodžaabado (Xoʻjaobod)
| 8
| Chodžaabadas
| Xoʻjaobod
|-----
| Džalakuduko (Jalolquduq)
| 7
| Achunbabajevas
| Oxunboboyev
|-----
| Izbaskano (Izboskan)
| 6
| Paitugas
| Poytugʻ 
|-----
| Kurgantepos (Qoʻrgʻontepa)
| 9
| Kurgantepa
| Qoʻrgʻontepa
|-----
| Marhamato (Marhamat)
| 10
| Marhamatas
| Marhamat
|-----
| Pachtaabado (Paxtaobod)
| 12
| Pachtaabadas
| Paxtaobod
|-----
| Šahrichano (Shahrixon)
| 13
| Šahrichanas
| Shahrixon
|-----
| Ulugnoro (Ulugʻnor)
| 14
| Akaltinas
| Oqoltin
|}


 Ekonomika 
Vilajeto naudingosios iškasenos − nafta, gamtinės dujos, ozokeritas, kalkakmenis. Vilajete yra Andižano, Palvantašo, Pietų Alamyšiko, Chartumo, Bustano ir Chodžausmano naftos ir dujų verslovės.

Šiltas vilajeto klimatas leidžia auginti medvilnę, arbūzines ir subtropines kultūras, užsiimti šilkininkyste, sodininkyste, vynuogininkyste.

Vilajete išgaunamos nafta ir gamtinės dujos, išvystyta statybinė ir tekstilės pramonė. Asakoje atidaryta pirmoji Vidurinėje Azijoje automobilių surinkimo gamykla, įsteigta Uzbekijos ir Pietų Korėjos įmonės „UzDaewoo“, gaminanti lengvuosius automobilius „Nexia“ ir „Tico“, mikroautobusus „Damas“.

 Transportas 
Kelių ilgis vilajete:
 geležinkelių − apie 200 km,
 automobilių kelių − 6,2 tūkst. km.
Sritį su kitais Uzbekijos miestais jungia reguliarūs avialinijų reisai.

 Nuorodos 
 SPR.UZ: Узбекистан: Андижанская область  (žinynas)

Kategorija:Uzbekijos vilajetai